CELEX: 62018CN0091
Language: sk
Date: 2018-02-08 00:00:00
Title: Vec C-91/18: Žaloba podaná 8. februára 2018 – Európska komisia/Helénska republika

23.4.2018   
            
            
               SK
            
            
               Úradný vestník Európskej únie
            
            
               C 142/34
            
         Žaloba podaná 8. februára 2018 – Európska komisia/Helénska republika
   (Vec C-91/18)
   (2018/C 142/45)
   Jazyk konania: gréčtina
   
      Účastníci konania
   
   
      Žalobkyňa: Európska komisia (v zastúpení: A. Kyratsou a F. Tomat)
   
      Žalovaná: Helénska republika
   
      Návrhy žalobkyne
   
   
               —
            
            
               Určiť, že Helénska republika si tým, že prijala a ponechala v platnosti právnu úpravu, ktorá stanovuje, že:
               
                           i.
                        
                        
                           výrobok tsipouro/tsikoudià [grécka pálenka] vyrobený „stálymi liehovarmi“ podlieha spotrebnej dani nižšej ako 50 % oproti bežnej vnútroštátnej spotrebnej dani, zatiaľ čo alkoholické nápoje dovezené z iných členských štátov podliehajú bežnej spotrebnej dani, nesplnila povinnosti, ktoré jej vyplývajú z článkov 19 a 21 v spojení s článkom 23 ods. 2 smernice 92/83/EHS (1) ako aj z článku 110 ZFEÚ, a
                        
                     
                           ii.
                        
                        
                           výrobok tsipouro/tsikoudià [grécka pálenka] vyrobený „príležitostnými liehovarmi“ podlieha ešte nižšej spotrebnej dani, zatiaľ čo alkoholické nápoje dovezené z iných členských štátov podliehajú bežnej spotrebnej dani, nesplnila povinnosti, ktoré jej vyplývajú z článkov 19 a 21 v spojení s článkom 22 ods. 1 smernice 92/83/EHS a článkom 3 ods. 1 smernice 92/84/EHS (2) ako aj z článku 110 ZFEÚ,
                        
                     
         
               —
            
            
               zaviazať Helénsku republiku na náhradu trov konania.
            
         
      Žalobné dôvody a hlavné tvrdenia
   
   Dňa 24. septembra 2015 Komisia adresovala Helénskej republike odôvodnené stanovisko, v ktorom uviedla, že Helénska republika si po prvé tým, že výrobok tsipouro/tsikoudià vyrobený „stálymi liehovarmi“ podlieha spotrebnej dani nižšej ako 50 % oproti bežnej vnútroštátnej spotrebnej dani, zatiaľ čo alkoholické nápoje dovezené z iných členských štátov podliehajú bežnej spotrebnej dani, nesplnila povinnosti, ktoré jej vyplývajú z článkov 19 a 21 v spojení s článkom 23 ods. 2 smernice 92/83/EHS ako aj z článku 110 ZFEÚ, a po druhé tým, že výrobok tsipouro/tsikoudià vyrobený „malými liehovarmi“ podlieha ešte nižšej spotrebnej dani, zatiaľ čo alkoholické nápoje dovezené z iných členských štátov podliehajú bežnej spotrebnej dani, nesplnila povinnosti, ktoré jej vyplývajú z článkov 19 a 21 v spojení s článkom 22 ods. 1 smernice 92/83/EHS a článkom 3 ods. 1 smernice 92/84/EHS ako aj z článku 110 ZFEÚ.
   Ustanovenia práva Únie týkajúce sa zosúladenia štruktúr spotrebných daní pre etanol a alkoholické nápoje nestanovujú uplatnenie zníženej sadzby spotrebnej dane na výrobok tsipouro/tsikoudià. Naviac uplatnenie ešte nižšej spotrebnej dane na výrobok tsipouro/tsikoudià vyrobený malými „príležitostnými“ liehovarmi nie je v súlade s uplatniteľnými ustanoveniami smernice 92/83/EHS v spojení s ustanoveniami smernice 92/84/EHS v danej oblasti. Platná helénska právna úprava tak v tejto oblasti tieto smernice porušuje. Zároveň porušuje článok 110 ods. 1 ZFEÚ v rozsahu, v akom ukladá vyššiu sadzbu na dovezené alkoholické výrobky podobné tsipouro/tsikoudià, ako aj článok 110 ods. 2 ZFEÚ v rozsahu, v akom nepriamo chráni tsipouro/tsikoudià oproti iným alkoholickým nápojom prevažne dovážaným z iných členských štátov, ktoré sú konkurentmi tohto miestneho výrobku.
   
      (1)  Smernica Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje (Ú. v. ES L 316, 1992, s. 21; Mim. vyd. 09/001, s. 206).
   
      (2)  Smernica Rady 92/84/EHS z 19. októbra 1992 o aproximácii sadzieb spotrebnej dane na alkohol a alkoholické nápoje (Ú. v. ES L 316, 1992, s. 29; Mim. vyd. 09/001, s. 213).